Source: http://sporttim.ro/volei/timisenele-csm-lugoj-si-uvt-agroland-incep-divizia-a1-cu-deplasari-la-campioanele-ultimelor-5-editii-dupa-3-jocuri-in-deplasare-timisorencele-gazduiesc-la-finele-lunii-meciul-cu-lugojencele
Timestamp: 2017-10-20 05:01:15+00:00

Document:
Timișenele CSM Lugoj și UVT Agroland încep Divizia A1 cu deplasări la campioanele ultimelor 5 ediții. După 3 jocuri în deplasare, timișorencele găzduiesc la finele lunii meciul cu lugojencele - sporttim.ro
Nou-promovata UVT Agroland (stânga) începe sezonul la campioana din 2013 și 2014 CS Știința Bacău, pe când tripla campioană la zi CS Volei Alba Blaj (dreapta), câștigătoare la 0 a ultimelor două patrulatere amicale, găzduiește tot sâmbătă meciul cu CSM Lugoj / facebook UVT Agroland
Deținătoarea la zi a eventului campionat-cupă, CS Volei Alba Blaj, nu mai are nevoie de nici o prezentare, fiind exponentă a Diviziei A1 în faza grupelor din viitoarea ediție a principalei întreceri inter-cluburi continentale, 2018 CEV Volleyball Champions League, iar misiunea lugojencelor se anunță a fi ca și imposibilă în Ardeal.
Drept exemplu, CSM Lugoj debuta în faza play-off a locurilor 1-6 în sezonul trecut prin a ceda drastic la Blaj pe 18 martie 2017, 3:0, pe seturi la 9, 13 și 19, prim pas al liderului cu doar două eșecuri în sezonul regular spre păstrarea titlului prin menținerea în frunte și pe parcursul celor 10 runde din grupa I valorică.
Dacă lugojencele, cărora li s-a alăturat sub formă de împrumut și coordonatoarea de 27 de ani venită de la băcăuance Alexandra-Andreea Pintea, vor juca pe terenul campioanelor sâmbătă de la ora 18, în schimb nou-promovatele din Timișoara vor debuta în A1 în fieful ocupantelor poziției a 4-a în precedentele trei sezoane, elevele lui Florin Grapă, de la CS Știința Bacău, grupare câștigătoare a titlului în 2013 și 2014, după ce în 2011 și 2012 erau vicecampioane.
Și UVT Agroland abordează ieșirea în Moldova cu șansa a doua, ca primă deplasare dintr-o serie de 3 la startul sezonului, celelalte fiind pe terenul lui Dinamo București, pe 21 în etapa a II-a de campionat iar în 25 octombrie în manșa unică eliminatorie pentru intrarea în sferturile Cupei României, miza fiind meciurile cu CSM București, acasă pe 29 noiembrie și afară în 17 ianuarie 2018, în antepenultimul act, fază în care CSM Lugoj se va înălța la fileu contra târgoviștencelor, mai întâi în sala ”Ioan Kunst Ghermănescu”.
Iar apropo de Cupa României, CS Știința Bacău are un foarte bun palmares recent și în întrecerea eliminatorie, ca finalistă a ultimei ediții și câștigătoare în 2013, 2014 și 2015. În plus, și băcăuancele vor reprezenta România în noua ediție a cupelor europene, în Challenge Cup, tur-retur cu Azerrail Baku, în Moldova în a doua decadă din decembrie iar pe 10 ianuarie în deplasare.
CS Știința Bacău, care în etapa a II-a va juca tocmai la Lugoj, a dispus miercurea trecută cu 3:1 de UVT Agroland în deschiderea ”Cupei Blajului 2017”, joc în care timișorencele au redus din handicap la seturi cu 25:21, pierzându-l însă pe cel de-al patrulea cu 26:28, moldavele axându-se pe Alice Kapelovies ca ridicătoare, universalul Denisa Rogojinaru, trăgătoarele Cristina Cazacu și Ana Maria Hambele, centrii Georgiana Faleș și Gabriela Dancu respectiv liberoul Mihaela Albu, iar lor adăugându-li-se pe parcurs și Irina Radu, Melinda Sipoș, Loredana Filipaș, Iuliana Matache, liberoul Alexandra Ciucu și Lorena Ciocian, accidentată în ziua a doua a patrulaterului, în eșecul cu 3:0 în fața gazdei campioane, pe când Ana Maria Berdilă a absentat, neutilizată.
UVT Agroland, al cărei prim meci acasă este programat în 28 octombrie în runda a III-a, contra lui CSM Lugoj, a efectuat deplasarea în această dimineață spre Târgu Mureș, unde se antrenează de la ora 17:30, urmând ca vineri dimineață să-și continue drumul spre Bacău, unde meciul cu CS Știința este programat sâmbătă de la ora 17, ca întâlnire inaugurală a etapei de debut în A1.
Înainte de a da cuvântul celor de la UVT Agroland, să reamintim că Divizia A1 va începe cu numai 10 cluburi la start, cea mai redusă componență numerică a elitei din acest deceniu, programul primei etape fiind enumerate pe coloana clasamentelor.
Roxana Bacșiș, jucătoare care a câștigat titlul cu CS Știința în 2013 și 2014, a semnalat că ”vom avea un început foarte dificil. Este una dintre echipele redutabile pe teren propriu, dar noi mergem acolo cu încredere și vom da tot ce se poate pentru un rezultat cât mai bun. Cred că voi avea emoții, dar sigur vor fi constructive. Este foarte greu să câștigi la ele acasă. Știința este o echipă cu un blocaj foarte bun, și de asemenea cu serviciu puternic. Noi tratăm fiecare meci cât se poate de serios, și prin ambiție cred că vom scoate un rezultat bun”.
Ani buni fost căpitan al lugojencelor, Diana Balintoni, actualul căpitan al timișorencelor, a remarcat la rândul ei că ”e evident că sunt emoții, dar noi așteptăm de mult acest debut. Sperăm să fie emoții pozitive, avem o echipă nouă, cu multe fete tinere, și sperăm să facem o figură frumoasă. E puțin dificil că avem două meciuri în deplasare, dar mai ales este dificil că sunt două deplasări lungi, iar timpul de recuperare va fi foarte scurt. De obicei nu dau pronosticuri. Noi încercăm să jucăm cel mai bun volei al nostru, dacă toate lucrurile vor merge bine, cu siguranță rezultatul va fi unul pozitiv. Nu prea m-am uitat la minusurile echipei din Bacău, la amicalul de săptămâna trecută. Am fost mai atentă la ce trebuie să corectăm noi. Știința este o echipă cu serviciu puternic. Este important ca noi să fim ordonate, să reacționăm cu calm în situațiile dificile și să nu rămânem blocate într-o fază mai puțin bună pentru noi”.
Bogdan Paul, antrenor al formației UVT Agroland, a spus tot cu ocazia antrenamentului de miercuri după-amiază că ”în sfârșit începem să ne măsurăm forțele în locul care trebuie. Întâlnim o echipă de tradiție în voleiul românesc, fostă campioană, fostă câștigătoare de cupă, participantă în competițiile europene. Este o deplasare dificilă, dar pe de altă parte trebuie să fim încântați de acest debut!”
Bogdan Paul a mai adăugat: ”În momentul în care în componența echipei sunt și jucătoare de 17-18 ani, se anunță și momente dificile. Și formația din Bacău are sportive tinere, dar are și o structură care a funcționat întotdeauna echilibrat. În momentul de față au schimbări pe toate posturile, joacă și în cupele europene, deci au nevoie de bancă. Era de preferat să nu fie o deplasare foarte lungă. Acest meci ne scoate din circuit în jur de patru sau cinci zile. Urmează o altă deplasare, la București, unde vom juca și meciul de Cupă. Calendarul competițional nu ne este favorabil pentru începutul campionatului, acest lucru este cert”.
Volei feminin se va juca sâmbătă în Timișoara în Divizia A2 Vest, în runda a doua, alb-violetele de la CSU Politehnica, învingătoare acasă cu 3:0 în etapa I, găzduind în sala ”Profesor Mircea Albu”, de la ora 12, meciul cu noua apariție pe firmamentul întrecerii, CS Volei Club Deva. Programul rundei și clasamentul, tot pe coloana datelor tehnice.
Acest articol a fost publicat în Volei și etichetat cu Bogdan Paul, CS Volei Alba Blaj - CSM Lugoj, CSU Politehnica, Diana Balintoni, Divizia A1, Roxana Bacșiș, sport, Știința Bacău - UVT Agroland, volei feminin. Salvează legătura permanentă.
• Bacău și mai ales Blaj, poduri prea îndepărtate pentru UVT Agroland și CSM Lugoj
• CSU UV pierde acasă cu CSM București tot cu 0:3 și în A1. CSU Politehnica bisează, 3:0 acasă în A2 Vest
• Timișenele CSM Lugoj și UVT Agroland încep Divizia A1 cu deplasări la campioanele ultimelor 5 ediții. După 3 jocuri în deplasare, timișorencele găzduiesc la finele lunii meciul cu lugojencele
• CSU UV Timișoara, impact dur cu rigorile elitei chiar și în fieful retrogradatei reinstalate în A1 CS ”U” Cluj. 3:0 în 65 de minute în ”Horia Demian”. La fete, CSU Politehnica, 3:0 acasă în A2 Vest cu ex-prim-divizionara SCM U Craiova
1 • CS Volei Alba Blaj 3
1 ↑ CSM Bucureşti 3
1 • CSM Târgovişte 3
1 • Ştiinţa Bacău 3
1 • CSU Medicina Târgu Mureş 3
6 ↓ Dinamo 0
6 ↓ CSM Lugoj 0
6 ↓ ACS Penicilina Iaşi 0
6 ↓ UVT Agroland Timișoara 0
6 ↓ CS ”U” NTT Data Cluj 0
18 Oct 2017Etapa III
1 • ACS Volei Municipal Zalău 9
2 • CSM București 7
3 • CS Unirea Dej 6
3 • CSA Steaua Bucuresti 6
3 • SCMU Craiova 6
3 ↑ Arcada Galati 6
7 ↑ LMV Tricolorul Ploiești 5
8 ↓ CS ”U” Cluj 4
9 ↓ Dinamo București 3
10 • Știința Explorări Baia Mare 2
11 • CSU UV Timișoara 0
11 • CSȘ2 Baia Mare 0
14 Oct 2017Etapa II
1 • CSU Politehnica Timişoara 6
1 • FC Argeș 6
1 • ACS Transilvania Brașov 6
4 ↓ CSU Medicina CNUE Târgu Mureş 3
6 ↓ CS Volei Club Deva 0
6 ↓ CSM U Craiova 0
6 ↓ CSM Sibiu 0

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM